XXII. DOMEKEA 

URTEAN ZEHARREKO - A- 



SARRERAKO OHARKIZUNA 

Egunon, guztioi, eta ondo etorriak Meza santu honetara. 

Jauna dogu on guztien iturburua. Halantxe dino Eleizeak domeka 

honetako otoitzean. Eukaristia honetan, Jaunagana hurreratu gaitezan, 

bere ontasunez bete gagizan eta gero, geure bitartez, ontasun hori 

mundu guztian zabaldu daiten. 

Zutunduta, sarrerako kantua abestuz, emon deiogun hasierea Meza 

santuari. 



Aita baten semeok / sinismen bakar bat dogunok / 

anai artean batu garanok / 

kantuz gatoz / kantuz zugana, Jauna. 

— Seme gar a, bai, baina seme izaten ba ete dakigu? 
Anai gara, bai, baina anai izaten ba ete dakigu? 
Seme izatera, anai izatera, Jauna, heldu nahi dogu. 



DAMU-OTOITZA 

Senideok: isilune baten, geure hutsegite guztiak gogoratu daiguzan eta 
eskatu deiogun Jaunari bere parkamena: 

- Jesus Jauna, behartsuekin errukituta mundura etorri zinana. ERRUKI, 
JAUNA. 

- Jesus Jauna, gizon-emakumeon kurutzea onartu zenduana. KRISTO, 
ERRUKI. 

- Jesus Jauna, geure kurutzea lepoan hartuz, Zeuri jarraitzeko esaten 
deuskuzuna. ERRUKI, JAUNA. 



HITZAREN LITURGIA 



Jr 20, 7-9: 

Gaurko lehenengo irakurgaiak Jeremias profetearen nahigabea agertzen 
deusku: aide batetik, bere herria maite dau; eta bestetik, ondamendia 



gainera jatorkola herri horri Jaungoikoaren izenean iragarri beharrean 
aurkitzen da. Egoera horretan, isilik gelditzea erabagiten dau... baina 
Jaungoikoaren berbeak gehiago egiten deutso. 

Erantzun-Salmoa: "Zu zaitut, Jauna, ondasuna". 

Erm 12, 1-2: 

San Paulok esango deusku Jaungoikoari zer eskeini behar deutsagun; eta 
kristau izateko, zelan bizi izan behar dogun. 

Mt 16, 21-27: 

Gaurko Ebanjelioan, Jesusek argi eta garbi berba egingo deusku, bere 
bidea zein dan azalduz: kurutzea, bizia emotea. Zutunduta goratu daigun 
Jauna, Aleluia abestuz. 

JAINKO HERRIAREN OTOITZA 

t Senideok: otoitz egin deiogun Jaungoiko Aitari, gizon-emakume guztien 
beharrizanak gogoan izanik: 



- Eleizea egiten dogun kristinau guztion aide: Jesusen bideak onartuz, 
ingurukoen zerbitzari izan gaitezala. ESKATU DEIOGUN JAUNARI. 

- Barri Ona zabaltzeko eginkizuna daukenen aide: ez daitezala kikildu eta 
bakea ez dagiela galdu inguruan sortu daitekezan txartoesanakaitik eta 
egiten deutsezan irainakaitik. ESKATU DEIOGUN JAUNARI. 

- Gure gizartearen aide: bizitza errezaren tentazinoan ez daitela jausi eta 
giza-balioak zaintzen eta indartzen ahalegindu daitela. ESKATU DEIOGUN 
JAUNARI. 

.../.. 

- Jesusen Eukaristia ospatzeko alkartu garean guztion aide: eguneroko 
kurutzea sorbaldan hartzeko lotsarik eta nagirik ez dagigula izan. ESKATU 
DEIOGUN JAUNARI. 



t Jaungoiko Aita ona: begira erreguka daukazun herri honi eta emoiozuz 
zeure dohairik ederrenak. Jesukristo gure Jaunaren bitartez. Amen. 



Jaunartzeko abestia 

Hem en gaituzu, Jauna, ogiaren eske: 
bizi behar honetan ahul du baikintezke. 
Zure gorputz santua hartu nahi genduke. 
Zu gabe bizitzerik ezingo genduke. 

Munduak behar badau eguzki-argia, 
mendiko abereak iturri garbia, 
orobat nahi badogu barmko bizia, 
beharrezkoa jaku zeruko ogia. 

Jauna, zure grazia lagun dakigula 
ogi hau jan dagigun behar dan bezela. 
Ez ahaztu txarrerako jarriak gauzela, 

arren, zuzen ta leial bizi gaitezela. 



Oharrak: 



